De Ziggy Stardust al Duc Blanc | Cultura | EL PAÍS Catalunya\nDe Ziggy Stardust al Duc Blanc\nDavid Bowie protagonitza una gran exposició immersiva al Museu del Disseny de Barcelona\nBarcelona 24 MAI 2017 - 23:11\tCEST\nL'exposició del Museu del Disseny. Joan Sánchez\nDavid Bowie (Londres, 1947-Nova York, 2016) va morir jove, als 69 anys, però la seva carrera musical i artística va ser llarga i plena d’èxits que el van portar a convertir-se en un fenomen a escala mundial durant dècades. Capaç de reinventar-se amb múltiples imatges, totes innovadores i trencadores —a ell més bé que a ningú se li pot aplicar el nom d’artista camaleònic—, va conrear múltiples estils que el van convertir en un músic capaç de colar-se en les llistes d’èxits de mig món com el que va obtenir amb Let’s Dance, el 1983, que incloïa un altre dels seus èxits més comercials, el senzill China Girl, a més de ser venerat com el creador de peces underground. A aquest personatge polièdric i multidisciplinari, capaç de participar en més de 20 pel·lícules, com a Bon Nadal, Mr. Lawrence, en la qual era un dels protagonistes, o d’aparèixer amb petits papers o cameos com el de Ponç Pilat a L’última temptació de Crist, de Martin Scorsese, està dedicada l’exposició que obre les portes avui al Museu del Disseny amb la intenció de donar a conèixer el ric univers de David Bowie.\nBowie amb la jaqueta dissenyada per Alexander McQueen. Frank W. Ockenfels3\nLes mostres dedicades a un personatge tenen la virtut d’escrutar els mil i un aspectes de la seva vida, de forma cronològica o a partir d’una sèrie de conceptes i temes. L’exposició David Bowie Is, que es va inaugurar el 2013 al Victoria & Albert Museum de Londres i que ha recorregut nou ciutats i l’han vist un milió i mig de persones, passa de cronologies i conceptes. La mostra, que ocupa 3.000 metres quadrats de la sala multiusos del Museu del Disseny, l’enorme museu de la plaça de les Glòries, explica el personatge de forma immersiva, gràcies a la tecnologia que aconsegueix que la música, les cançons i la mateixa veu de Bowie parlin i acompanyin cada un dels visitants al llarg del recorregut —previst d’una hora i mitja—, en el qual es poden veure 300 objectes relacionats amb el Duc Blanc.\nEl cantant rep, explica i comparteix la seva vida i el seu treball, mostra els seus orígens, com el seu pare li va regalar un saxofon el 1962; els grups que el van influir, com The Platters, Fats Domino, Elvis Presley, Chuck Berry i Little Richard. Actors com Lindsay Kent, amb el qual es va formar com a actor i mim entre 1967 i 1968, escriptors com William Burroughs i artistes com Andy Warhol, a qui li va dedicar una cançó a Hunky Dory, el seu quart disc d’estudi, llançat en 1971, i que va arribar a encarnar a Basquiat, pel·lícula dirigida per Julian Schnabel el 1996. També repassa quins van ser els seus començaments el 1962 encara amb el seu nom real, Davie Jones, i les seves primeres bandes, els Kon-rads i The King Bees; com creava les seves partitures i les seves cançons, retallant i enganxant frases i paraules, primer literalment i després amb l’ajuda d’un programa informàtic, el Verbasizer, creat expressament per a ell; les caràtules d’alguns dels 27 àlbums d’estudi, nou en directe i 46 recopilatoris, a més de sis EP, 110 senzills i tres bandes sonores, dels quals va vendre 135 milions de còpies. Entre tots, dues: el senzill Space Oddity del 1969, que va coincidir amb l’arribada de l’home a la Lluna i que a ell el va portar al top britànic, i el seu últim treball, Blackstar, publicat dos dies abans de la seva mort el 2016 i que ha estat reconegut com un dels millors de l’any passat, superant l’últim treball de la cantant Adele.\nBowie com Ziggy Stardust, amb vestit extravagant i botes amb plataformes. Roy Ainsworth\nEls storyboards, les seves actuacions, les seves gires mundials, com les tres que el van portar a Catalunya: Spider Glass Tour el 7 i 8 de juliol de 1987 al Miniestadi, el 16 de setembre de 1990 a l’Estadi Olímpic, dins la gira Sound & Vision, i el 12 de juliol de 1996 a Escalarre, al primer Doctor Music Festival, on va presentar el seu disc Earthling.\nI sobretot a través de 60 dels vestits que va utilitzar en els seus concerts i actuacions; com els vestits d’un dels primers personatges que va crear, Ziggy Stardust el 1972, en plena època glam rock, les extravagants creacions de Kansai Yamamoto, el magnífic abric amb la bandera britànica atrotinada dissenyat pel mateix Bowie i Alexander McQueen; a més de vestits de tall impecable com el que va utilitzar en el vídeo promocional de Life on Mars?, de 1971, en el qual no va dubtar a acompanyar-lo amb sabates de taló o ombra d’ulls japoneses, el més lleuger d’uns maquillatges extrems que va conrear a partir dels anys setanta i que no van deixar indiferents a ningú.\nDesprés d’inaugurar-se a Londres el 2013, l’exposició arriba a Barcelona (l’única ciutat espanyola on es podrà veure) amb una gran expectació: ja s’han reservat més de 15.000 entrades. La mostra s’inaugura després d’un mes i mig muntant la complexa estructura multimèdia que comporta perquè tots els dispositius funcions correctament.\nBowie com pierrot al videoclip 'Ashes to Ashes' (1980), amb un disseny de Natasha Korniloff. Duffy Archive\nCom si fos un recorregut ritual, en què al final s’arriba a un clímax, l’exposició conclou, ja sense cascos, immersos en un concert en directe el qual Bowie i els seus músics envolten el visitant del tot. És la màgia de la tecnologia i de més de 30 pantalles enormes que envolten l’espectador 360 graus.\nGeoffrey Marsh, comissari de la mostra, al costat de Victoria Broackes, conservadors del Victoria & Albert Museum, han seleccionat les peces de l’exposició després de tenir accés als 75.000 objectes que conserva l’arxiu de Bowie a Nova York. Marsh va explicar que Barcelona “encaixa a la perfecció amb el cantant per ser una ciutat creativa i amb molts intercanvis”. També pel gran nombre de festivals de música que es programen a la ciutat coincidint amb la celebració de l’exposició (oberta fins al 25 de setembre) i que segur que arrossegarà molts visitants.\nBowie va viure a Londres, Nova York, Los Angeles i Berlín, on es va refugiar per desintoxicar-se de les drogues i carregar-se d’energia renovada, i on va gaudir de l’anonimat que no li donaven les ciutats americanes. Allà va crear àlbums com Low, Heroes i Lodger, entre els anys 1977 i 1979, que Bowie va anomenar el seu ADN. “És una ciutat on és fàcil perdre’s i també trobar-se un mateix”. L’exposició li dedica un espai a aquesta ciutat, en el qual s’inclouen les claus del seu apartament berlinès. “Però hauria viscut a Barcelona si hagués pogut”, sentencia Marsh. Els comissaris van revelar que el músic no es va implicar en la decisió de quines ciutats es veurien en la mostra o no. En tot cas, per a Barcelona i el Museu del Disseny és una gran oportunitat, tal com va reconèixer la seva directora Pilar Vélez, que va destacar la importància de Bowie per a la cultura durant tot el segle XX, ja que va ser “capaç de crear la seva pròpia obra, sent, a més, un referent per al futur que serveix de model d’inspiració d’altres artistes”; un gran influencer en un moment en què no existien les xarxes socials.


ITWorldEdu 2015, el catalitzador educatiu\nEscrit per Ramon Marti en 2015-05-22T08:51:00Z\nL’ITWorldEdu, el principal esdeveniment sobre tecnologies de l’educació a Catalunya i un important referent internacional al sector, engega motors de cara a la seva propera 7a edició els pròxims dies 25 i 26 de febrer. Sota el títol “Aprenent amb la tecnologia”, el congrés ja ha obert el seu call for papers a aquells membres de la comunitat educativa i de les empreses del sector TIC que vulguin compartir coneixement i experiències innovadores en EdTech. Enguany la trobada es presenta, en paraules dels seus organitzadors, com “una clara aposta perquè l’escola sigui protagonista de l’esdeveniment i les empreses, impulsores del canvi”.\nAixí doncs, ITWorldEdu reafirma més que mai el seu paper de connector i generador d’oportunitats en l’àmbit educatiu per tal de teixir aliances que permetin innovar tant en metodologies com en tecnologies educatives. A partir del call for papers, que finalitzarà el pròxim 15 de gener, se seleccionaran les experiències més innovadores en aplicació de metodologies amb suport de les TIC i, de forma molt destacada, la introducció de la programació i la robòtica a l’escola. Tots els projectes presentats seran avaluats per un Comité Científic del qual forma part Ramon Martí, expert en TICs educatives d’UPCnet en representació del Clúster Edutech.\nUn any més, UPCnet tornarà a tenir una presència com a actor destacat en aquest fòrum de referència, com ja ho havia fet en anteriors edicions. Renovem així el nostre compromís d’innovació contínua amb el sector educatiu per tal de contribuir a crear noves i millors experiències d’aprenenatge, tot fomentant l’adquisició de competències digitals.


Polemó II - Viquipèdia, l'enciclopèdia lliure\n(grc) Μάρκος Ἀντώνιος Πολέμων Πυθόδωρος\ndècada del 10 aC\n74 dC (78/88 anys)\n( Julia Mamaea (en) )\nPolemó I i Pitodoris\nArtaxes III d'Armènia i Antonia Tryphaena\nPolemó II (en llatí Marcus Antonius Polemon Pythodoros, en grec antic Μάρκος Ἀντώνιος Πολέμων Πυθόδωρος) fou rei del Pont i del Bòsfor.\nSobre l'any 1 aC va succeir al seu pare Polemó I sota regència de la seva mare Pitodoris que de fet va exercir el poder i el va deixar a ell només com auxiliar i com a administrador dels seus dominis. L'any 39 Calígula li va donar les insígnies reials com a rei del Pont i del Bòsfor. L'any 41 Claudi va cedir el Regne del Bòsfor a Claudi Mitridates però va donar a Polemó II una part de Cilícia, segons Cassi Dió.\nSembla que era un home de caràcter feble i el 48 va adoptar la religió jueva sota influència de Berenice, la viuda d'Herodes rei de Calcis, amb la qual es va casar, però com que el matrimoni per part de Berenice era de conveniència, només per amagar els ses amors il·lícits, es va dissoldre i Polemó va abandonar la religió jueva. L'any 62 Neró el va obligar a abdicar com a rei del Pont que va ser incorporat com a província romana. Va fundar la ciutat de Polemonium de l'Euxí.\n↑ Polemon II a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 434\nObtingut de «https://ca.wikipedia.org/w/index.php?title=Polemó_II&oldid=26383067»\nLa pàgina va ser modificada per darrera vegada el 17 feb 2021 a les 22:26.


Bibliopati a Son Juny | CEIP Son Juny\nAM abril 26\nAquesta setmana a Son Juny és especial ja que al temps de pati hi ha BIBLIOPATI en motiu de Sant Jordi. Aquest acte és una iniciativa dels alumnes de 4t i 6è. Per començar a organitzar aquesta iniciativa vàrem decorar una taula on a sobre hi vàrem posar dues capses plenes de llibres que abans havíem recollit classe per classe.\nDurant tota aquesta setmana podem gaudir d’un petit tast de llibres on hi podem trobar llibres de tot tipus. També hi ha un petit espai dedicat a la poesia. El primer dia d’aquesta iniciativa ha estat molt exitós, hem donat en préstec un total de 28 llibres, esperam que tots els altres dies que venen siguin iguals o millors.\nA continuació podeu llegir unes quantes opinions dels alumnes sobre aquesta iniciativa:\n“M’ha agradat molt i m’ha parescut interessant”.\n“Està bé tenir un espai on poder llegir, he llegit un parell de llibres de la col·lecció de les dones”.\n“M’ha agradat llegir en Peter Pan al pati”\n“És molt bona idea perquè si no els patis són molt avorrits, he llegit “Inventores i els seus invents”.\n“M’ha agradat que na Soraya em llegís “El conte de l’aigua”\n“He llegit un còmic que es titula “Hilo” i m’ha agradat molt”.\n“M’ha agradat molt veure una nina més petita gaudint de la lectura que jo llegia. També m’ha agradat veure que li interessava”\nM’ha agradat que na Noura m’ajudés a llegir”.\nI també hem demanat opinió als mestres:\n“Trob que és una bona iniciativa per motivar els alumnes a gaudir de la lectura. L’ambient que s’ha creat al pati ha estat molt emotiu”.\nBàrbara, tutora de 6è A\n“M’ha parescut una bona experiència, ha tengut acollida per la quantitat de gent que hi ha anat, l’alumnat de 6è ha mostrat bona predisposició, juntament amb els alumnes de 4t per organitzar el bibliopati i l’ambient convida a visitar l’espai”.\nCati, tutora de 6è B\n“Trob que aquesta iniciativa ha de durar tot l’any”\nLluïsa, tutora de 4t B\n“Era una idea que feia estona que en xerràvem i enguany l’hem poguda dur a terme, ja que no hi ha les restriccions de la Covid. M’ha agradat molt veure els alumnes engrescats”.\nAlguns alumnes de Son Juny trien el seu llibre.\nEls nins i nines llegeixen ben concentrats.\nEls alumnes més grans ajuden als més petits.\nBon ambient de lectura.\nQualsevol lloc és bo per gaudir de la lectura.\nEls alumnes de sisè fent de bibliotecàries.\nLectures de diferents tipus:comics,contes…\nMolts nins i nines engrescats amb la lectura.\nArticle redactat pels alumnes de sisè.


LA CABANA DELS BONS AMICS | 9788448938208 | BALDÓ, ESTEL/GIL, ROSA/SOLIVA, MARIA | Llibreria Cinta | Llibreria online de Terrassa | Comprar llibres en català i castellà online | Comprar llibres de text online\n/ LA CABANA DELS BONS AMICS\nBALDÓ, ESTEL/GIL, ROSA/SOLIVA, MARIA BARCANOVA Ref. 9788448938208 Altres llibres de la mateixa col·lecció Altra llibres del mateix autor\nEls protagonistes d'aquest conte són tres bons amics: un conill, un cabirol i un esquirol que viuen en una cabana enmig del bosc. Junts es preparen per a l'arribada de l'hivern, però un imprevist posarà a prova la seva supervivència, que superaran amb l'ajut d'altres animals del bosc. Es tracta d'un...\nDimensiones: 230 x 230 x 3 cm Pes: 118 gr\nISBN : 978-84-489-3820-8\nIlustradors : VIDAL, ORIOL


Centre Mèdic Dr. Torres Pons – Colesterol: Característiques\nEl colesterol es un tipus de greix indispensable per a la vida, tot i així, no es tracta d’un nutrient essencial ja que el nostre fetge en fabrica constantment.\nEl colesterol és necessari per al manteniment de l’estructura cel·lular del nostre organisme i a més a més, intervé en la producció de la bilis, de la vitamina D i d’algunes hormones.\nDegut a la seva condició de greix, el colesterol no es pot dissoldre en la sang i ha d’utilitzar diferents vehicles (lipoproteïnes) per desplaçar-se. Segons el vehicle utilitzat, (o segons la lipoproteïna a la qual va unit) aquest colesterol és classifica en:\nColesterol HDL, el qual circula per la sang unit a lipoproteïnes d’alta densitat i que també és coneix com a colesterol bo.\nColesterol LDL que circula unit a lipoproteïnes de baixa densitat també conegut com a colesterol dolent.\nQuè passa si tinc alts nivells de colesterol?\nDe manera general podem dir que els nivells elevats de colesterol en sang son perillosos perquè estan relacionats amb un augment del risc de patir malalties de tipus cardiovascular. Però és necessari conèixer els nivells de LDL i de HDL per separat, per poder valorar el nivell de riscs que suposa aquest colesterol.\nEl colesterol LDL es transporta en vehicles que circulen pel torrent sanguini sense un destí concret, amb l’objectiu de disposar de colesterol a totes les cèl·lules que en puguin necessitar. Quan a la sang es troben quantitats elevades d’aquest tipus de colesterol, aquest pot ser oxidat i acumular-se a les parets arterials, on s’endureix i forma plaques d’ateroma que redueixen el diàmetre de l’arteria i per tant dificulta el pas de la sang per aquest punt. D’aquí que se’l conegui com a colesterol dolent.\nMentrestant, el colesterol HDL va unit als vehicles que es dirigeixen al fetge, i un cop allà, aquest el degrada i transforma en altres substàncies o l’elimina a través de la bilis. Així aquest colesterol també es coneix com a colesterol bo, ja que el seu destí és ser degradat i per tant, no quedarà mai enganxat a les artèries.\nPer tal de disminuir el risc cardiovascular:\nHem de procurar mantenir els nivells de colesterol total per sota dels 200mg/dl i mai superar els 240mg/dl.\nMantenir els nivells de LDL per sota de 100mg/dl\nAl mateix temps procurarem augmentar els nivells de colesterol HDL procurant que sempre estiguin per sobre dels 35mg/dl en el cas dels homes i dels 40mg/dl en el cas de les dones.\nPer tal de disminuir els nivells de colesterol total i colesterol LDL:\nProcurar no abusar dels aliments rics en greixos saturats i colesterol\nEvitar els aliments industrials que continguin entre els seus ingredients greixos hidrogenats o parcialment hidrogenats també anomenats greixos “trans”.\nFrenar l’absorció del colesterol ingerit augmentant el consum de verdures, llegums i fruites.\nEs molt interessant mantenir també uns valors elevats de colesterol HDL . Aquest disminuirà el risc cardiovascular ja que permetrà que el colesterol torni al fetge i no formi plaques d’ateroma.\nPer tal de millorar els nivells de HDL:\nÉs imprescindible la pràctica regular d’exercici físic\nEvitar hàbits tòxics com el tabac i l’alcohol\nUtilitzar sempre oli d’oliva verge, tant per amanir com per cuinar.\nProcurar dues racions de peix blau a la setmana\nIntroduir els fruits secs a la nostra dieta, sempre crus i sense sal.\nQuins aliments porten colesterol?\nTaula d’aliments rics en greixos saturats i colesterol.\nUna cullerada sopera de Nata\nUna cullerada sopera de Crema de llet\nUna tassa de Llet sencera\nUna ració individualFormatge Parmesà\nUna ració individualFormatge Emmental\nUna ració individualFormatge Gruyere\nUna ració individualFormatge Cabrales\nUna cullerada sopera de Foie-gras\nUn tall de Sobressada\nUna unitat de Botifarra\nUna costella de Xai\nPer Centre Mèdic Dr. Torres i Pons|9:06|Bloc, Nutrició|0 Comentaris


Subvenció campanya Estalbiatge per incentivar demanda escapades\nAccions d’informació, de promoció i de formació\nComunicació online i offline\nPremis Timó de l'hostaleria i el turisme\nFira de Vins i Caves de Catalunya\nBeca Xiquet Sabater\nIncorporació al treball de persones amb risc d'exclusió social\nConsulta la nostra agenda de cursos\nDescarrega't el nostre programa de formació vigent\nBorsa de treball del Grup Costa Brava Centre\nNOTÍCIES D'ÚLTIM MOMENT - COVID19\nGuia de restaurants i bars\nLlibre dels 25 anys\nLlibre dels 40 anys\nUs informem que avui 28 de gener de 2022, el DOGC publica la RESOLUCIÓ EMT/96/2022, de 26 de gener, per la qual s'aproven les bases reguladores per a la concessió de subvencions de la campanya Estalviatge.\nSón subvencions per incentivar la demanda d'escapades turístiques a Catalunya, debilitada a causa de la crisi del sector turístic per la COVID-19, mitjançant un sistema de bons turístics.\nRegular el règim i el procediment de la concessió de subvencions de la campanya Estalviatge per incentivar la demanda d'escapades turístiques a Catalunya mitjançant un sistema de bons turístics per estimular el consum, principalment en mesos de baixa ocupació, a causa de la situació d'emergència sanitària ocasionada per la COVID-19.\nIncentivar el consum d'escapades turístiques a Catalunya, ajudant els residents de Catalunya a sufragar una part de les despeses dels viatges combinats contractats mitjançant les agències de viatges amb establiments operatius a Catalunya, contribuint en definitiva a la reactivació econòmica del sector turístic, principalment en mesos de baixa ocupació, i afavorint la desestacionalització de l'activitat turística.\nPersones beneficiàries i requisits:\na) Poden ser beneficiàries d'aquestes ajudes les persones físiques majors d'edat amb residència legal a Catalunya que s'inscriguin a la campanya Estalviatge.\nb) Les persones sol·licitants que comprin un viatge combinat seran considerades beneficiàries dels ajuts, i les agències de viatges adherides seran considerades agències de viatges col·laboradores de la campanya. S'abonarà a les agències l'ajut que hauran traslladat al beneficiari a la factura, mitjançant l'aplicació del descompte previst en el punt 4 d'aquestes bases sobre el viatge combinat contractat.\nc) Per gaudir del bo turístic, els viatges combinats que les persones aspirants a ser beneficiàries d'aquest ajut comprin en una agència de viatges adherida hauran de complir els requisits indicats en el punt 3 d'aquestes bases.\nRequisits dels viatges combinats:\nPoden ser objecte de l'ajut els productes turístics contractats per mediació d'una agència de viatges adherida a la campanya que incloguin una pernoctació a un allotjament turístic reglat, combinat amb, almenys, algun tipus de serveis de viatge (Transport de passatgers; Lloguer de turismes o altres vehicles de motor; altres serveis turístics -per exemple, activitats, entrades o excursions amb guia- que no siguin part integrant dels serveis anteriors pel mateix viatge, etc)\nImport i percepció dels ajuts:\nLa subvenció consistirà en una quantia equivalent al 50% de la factura presentada pel viatge combinat objecte d'ajut, inclòs l'IVA, amb un màxim de 150,00 euros.\n© 2017 Grup Costa Brava Centre


Actualitzada 06/02/2019 a les 21:18\nVeig a l’edició digital del Diari que alguns lectors no entenen o no comparteixen la decisió del Govern de reconèixer Guaidó com a president de Veneçuela ni la celeritat amb què ho ha fet, a dues setmanes de cloure la legislatura, quan en aquesta mena d’afers la diplomàcia andorrana acostuma a ser molt i molt prudent (és a dir: lenta). Doncs la resposta a tot plegat és ben senzilla, amics: es tracta de salvar la democràcia! Sí, ja sé que hi ha un munt de països que es passen els principis democràtics per l’arc de triomf, però, posats a endreçar el món, quin lloc millor per començar que Veneçuela, que ens queda ben lluny i podem esperar que, passi el que passi, no patirem les conseqüències. I a aquesta sublim missió s’ha d’afegir l’ajuda humanitària que rebrà aquella pobra gent. Sí, ja sé que els veneçolans fa anys que tenen penúries sense que ningú els hagi fet cas, però per això mateix no hem de perdre ni un minut més a sumar-nos al club dels països que comparteixen un propòsit tan noble. I sí, ja sé que a bona part dels països del Carib i de l’Amèrica central es viuen situacions de misèria que encongeixen el cor, però cal tocar de peus a terra, que tampoc no es pot ajudar tothom a l’hora: que es posin a la cua i ja es veurà què s’hi pot fer un dia d’aquests. I per als primmirats que tinguin la temptació d’invocar que l’ONU s’ha desentès del cas, la resposta també és ben simple: qui ha fet mai cas del que diu l’ONU? Si us plau! A veure si oblidarem ara que, en política internacional, la qüestió primordial, avui com fa mig segle, és decidir en quin equip vols ser si mai arriben les garrotades, amb el de l’oncle Sam o amb Rússia?\nI per què no hi ha una campanya orquestrada contra Macron? Els seus ciutadans no ho volen, porten 3 mesos en els carrers i la comunitat internacional segueix fent callar la veu del poble .... Perquè?\nPropòsit noble i salvar la democràcia? Vostè s'ha empassat la propaganda occidental sense mastegar i ens la regurgita sense cap pudor, on és la democràcia en països intervinguts per USA? Afganistan, Líbia, Somàlia, Pakistan, Iemen, Iraq i Síria han estat intervinguts i arrasats en nom de la democràcia i ara patim una ona migratòria sense precedents en la història recent, no veig reconstruïts cap d'aquests països, només veig crisis humanitàries, concretament Afganistan és avui dia la major plantació de droga del món, i no deixa de ser paradoxal que les drogues campen a dojo a Occident. I pel que fa a la misèria, no li sembla que aquí, a Occident patim altres tipus de misèria que també maten?


L'Horta de València s'endú el primer i tercer premis del sorteig de Reis | Redacció | Barcelona | Societat | El Punt Avui\nL'Horta de València s'endú el primer i tercer premi del sorteig de Reis L'Horta de València s'endú el primer i tercer premi del sorteig de Reis L'Horta de València s'endú el primer i tercer premi del sorteig de Reis L'Horta de València s'endú el primer i tercer premi del sorteig de Reis + L'Horta de València s'endú el primer i tercer premi del sorteig de Reis E-mail\nBarcelona - 6 gener 2017 12.53 h\nL'Horta de València s'endú el primer i tercer premi del sorteig de Reis\nEl primer premi és per al 08.354, s'ha venut íntegrament a Torrent\nEl segon premi correspon al 95.379, un número molt repartit arreu de l'Estat\nEl tercer premi, el 85.073, recau a Benetússer\nCelebració davant l'administració número 3 de Torrent, on s'ha venut el primer premi de la rifa de Reis EFE.\nL'Horta de València s'endú el primer i tercer premi del sorteig de Reis L'Horta de València s'endú el primer i tercer premi del sorteig de Reis L'Horta de València s'endú el primer i tercer premi del sorteig de Reis L'Horta de València s'endú el primer i tercer premi del sorteig de Reis L'Horta de València s'endú el primer i tercer premi del sorteig de Reis E-mail\nEl número 08. 354 ha estat agraciat amb el premi gros de la sorteig extraordinari de Reis de la Loteria Nacional espanyola. El primer premi té una dotació de dos milions d'euros per sèrie, 200.000 euros per dècim.\nEl número guanyador s'ha vengut íntegrament a l'administració número 3 de Torrent (Horta Oest), al País Valencià.\nEl 95.379 ha estat el número del segon premi, dotat amb 750.000 euros per sèrie, 75.000 per cada dècim. La venda d'aquest segon premi ha estat repartida per molts municipis d'arreu de l'Estat.\nEl tercer premi ha estat per al 85.073 i ha tornat a caure a prop de València i molt a prop del primer. En concret, el número s'ha venut íntegrament a l'administració número 2 de Benetússer (Horta Sud). Aquest premi té una dotació de 250.000 euros per sèrie, 25.000 euros per a cada dècim..


EL BIOMETÀ, GENERAT AMB ELS RESIDUS URBANS, SERÀ L’ENERGIA DEL FUTUR | blogimpulsa\nManuel Herrera ha ofert una conferència sobre “Noves fonts d’energia” al Smart City Expo & World Congress, que es celebra fins al dia 15 a Barcelona.\n“Els residus que generen els habitants d’una ciutat no s’han de veure com un problema, sinó com una oportunitat per generar energia“. Aquesta és una de les conclusions que s’han pogut escoltar durant la conferència pronunciada per Manuel Herrera, responsable de R + D de Ros Roca envirotec, durant l’Smart City Expo & World Congress que es celebra fins al dia 15 de novembre a Barcelona.\nManuel Herrera ha parlat sobre les diferents solucions smart que està investigant i desenvolupant Ros Roca, líder mundial en solucions integrals de gestió i tractament de residus, per aconseguir energies més netes i reduir l’impacte mediambiental en les ciutats intel·ligents del futur.\nSegons Manuel Herrera, “a partir de la matèria orgànica que generen els ciutadans es pot crear biogàs, un tipus d’energia que es converteix en electricitat o en calor. Actualment hi ha ja milers de plantes d’aquest tipus a Europa, sobretot en països com Alemanya, que permeten aprofitar els residus i generar energies més respectuoses amb el medi ambient “.\nSegons estimacions de Ros Roca, en una planta com la de Cannok a Gran Bretanya, dissenyada per Ros Roca, es recullen 120.000 tones a l’any de residus orgànics, es generen 6 MW d’electricitat. Actualment, la companyia ha realitzat 18 plantes de biogàs a Europa, a països com França, Alemanya, Suècia o Portugal.\nManuel Herrera ha explicat que “el biometà és una altra font d’energia que permet aprofitar el biogàs. Es tracta d’una energia que funciona igual que el gas natural i que, en països com Alemanya, s’està injectant directament a la xarxa de gas de les llars. A Ros Roca envirotec apostem de manera important pel biometà perquè creiem que serà l’energia del futur “.\nLes plantes de biogàs amb la tecnologia de Ros Roca envirotec compten amb un eficient sistema de captació i tractament de les olors per evitar molèsties als ciutadans que viuen a prop. Es tracta d’un sistema totalment automatitzat, que assegura una optimització del temps del procés, i una màxima flexibilitat, que permet aprofitar al màxim la matèria orgànica que utilitza per crear el biogàs.\n← EL FUTUR DE L’ENGINYERIA MUNICIPAL\nLA GESTIÓ PÚBLICA LOCAL EN TEMPS DE CRISI →


Publicat 20/4/2019 11:51:19 +02:00CET\nL'empresa Quesaltilaiaia oferir a partir de l'1 de maig, des de la Llosa del Cavall, en el municipi de Navés (Lleida), salt en corda elstica o "bungee jumping" des d'una altura de 122 metres.\nAquests salts són una de les novetats de la nova campanya de turisme actiu de les comarques lleidatanes, segons el Patronat de Turisme de la Diputació de Lleida, que constata que aquest equipament de salts amb corda elstica és la tercera plataforma alta del món situada en una presa.\nSegons les seves dades, la plataforma més alta, amb 220 metres d'altura, est a Sussa i la segona estaria situada a Romania, amb un total de 160 metres.\n"Est considerada una de les 10 millors plataformes del planeta pel que fa a l'espai natural i al paisatge que l'envolta i la panormica que ofereix als usuaris", ha agregat el patronat.\nLa plataforma consisteix en una estructura metllica de dos pisos, el superior est plantejat per als visitants que vulguin gaudir de les espectaculars vistes, i des de la planta inferior es llanaran els usuaris del salt elstic.\nSalts de fins a 45 metres, de 90, en parella o nocturns són unes altres de les propostes de l'empresa que, segons un dels socis, Eduard Terricabras, "la seguretat ha estat validada i controlada pel primer fabricador d'elstics d'Europa, Vertigeadventures, una signatura pionera en el sector i reconeguda al món".


Aliment congelat Ocean Nutrition Fórmula super shrimp hufa - Animal Sapiens\nEnriquit amb àcids grassos altament insaturats Omega-3 per condicionar la majoria dels peixos tropicals d'aigua dolça i marins.\nConté vitamines i aminoàcids addicionals.\nAliment congelat Ocean Nutrition Fórmula super shrimp hufa Poques unitats en estoc Properament disponible Properament disponible


Es busquen músics | Dani Chicano | Salt | Cultura | El Punt Avui\nEs busquen músics Es busquen músics Es busquen músics Es busquen músics + Es busquen músics E-mail\nSalt - 26 abril 2012 2.00 h\nEs busquen músics\nEl Canal obre una convocatòria adreçada a músics catalans per formar una nova companyia i muntar l'espectacle ‘Concert per a nadons' fent tallers formatius\nLa resposta dels nadons a un concert en què poden “tocar” la música, a vegades, és sorprenent. GIL DE LEMOS.\nEs busquen músics Es busquen músics Es busquen músics Es busquen músics Es busquen músics E-mail\nEl portuguès Paulo Lameiro aportarà els fonaments teòrics i la seva experiència\nEn les dues darreres edicions de Temporada Alta un dels espectacles que han tingut un èxit més remarcable ha estat Concertos para bebés, un projecte de descoberta de la música adreçat a nadons de zero a 36 mesos, ideat pel músic i pedagog portuguès Paulo Lameiro, fundador de la companyia Musicalmente. Lameiro, a més, va més enllà de la realització de concerts per a nadons; també treballa, a través de la música, amb persones grans, malalts en fase terminal, nounats hospitalitzats o infants amb discapacitats.\nA partir de la idea de la música per a nens, el Centre d'Arts Escèniques El Canal es proposa implantar a Catalunya el projecte Concert per a nadons, en què l'objectiu, segons el director artístic d'El Canal, Salvador Sunyer –prorrogat en el càrrec sis mesos més–, és “la creació d'un grup artístic català, format a Girona i Salt, amb capacitat per desenvolupar produccions pròpies, com ara tallers o concerts per a nadons, a partir del projecte original de Lameiro”. La coordinació del projecte anirà a càrrec d'Anna Molins, gestora cultural i musicòloga, i representant a l'Estat de Musicalmente.\nLa fórmula escollida per a l'execució del projecte és la d'una residència creativa, és a dir, la realització de tallers pràctics per tal de formar els futurs membres de la companyia. Paulo Lameiro serà l'encarregat d'aportar els fonaments teòrics, a més de la seva experiència en la realització de concerts i les tècniques de comunicació amb aquest públic tan especial i les seves famílies.\nLa convocatòria és adreçada, doncs, a joves professionals o estudiants d'ensenyament superior de música formats a Catalunya. A més d'això es valorarà, per fer la tria de fins a 25 músics, la formació i habilitats en arts escèniques i dansa. Els interessants a participar-hi poden enviar a [email protected], fins al 10 de maig, el currículum, una carta de motivació i l'acreditació de formació musical superior o acreditació d'estar cursant els darrers cursos. El mateix Paulo Lameiro farà la selecció, que es farà pública el 20 de maig.\nEl procés constarà de dues fases. En la primera, del 26 de maig a l'1 d'octubre, es faran els cursos de formació, que constaran de conferències i tallers pràctics amb nadons de zero a 36 mesos i les seves famílies. La segona fase, de l'1 de novembre al 24 de novembre, anirà precedida d'una segona selecció, de vuit músics, que són els que prepararan l'espectacle que s'estrenarà en la pròxima edició del festival Temporada Alta, els dies 24 i 25 de novembre.\nPosteriorment, Musicalmente es desvincularà del projecte, que passarà a ser un projecte artístic autònom vinculat a El Canal. Segons Salvador Sunyer, això és “implantar la llavor per tal que el nou grup creï les seves pròpies produccions”. Es tracta d'un projecte que té la intenció d'incidir en la societat, tirant endavant concerts també per a infants amb diferents discapacitats –síndrome de Down, síndrome de Williams, autisme...– i per a entorns amb famílies en situació d'exclusió, sempre, però, apostant per l'excel·lència artística.\nEn el Concert per a nadons, aquests descobreixen que la música “es pot tocar”, ja que els intèrprets evolucionen entre el públic i els acosten els instruments, de manera que experimenten la vibració i intensitat del so, així com el tacte i les dimensions dels instruments. L'aforament en aquests concerts és limitat, per evitar intermediaris entre els nadons i els intèrprets.\nEl Punt Avui. Girona 26-04-2012, Pàgina 43


Fort o rígid? ~ Ciutat Nova\nper Montse Bravo | 28 set., 2020 | Eines | 0 comentaris\nEl cos reacciona davant de cada nou repte buscant la millor solució possible en el moment present, sense considerar les conseqüències futures i tenint en compte dos criteris econòmics bàsics: estalviar-nos el dolor i fer servir la menor utilització possible de recursos.\nUn cos fort és flexible. Un cos rígid està tens. El cos no fa mal perquè està feble, fa mal per l’excés de tensió muscular acumulada en el dia a dia.\nQualsevol acció implica l’ús dels músculs, els més sol·licitats es desenvolupen més, són més forts, poden arribar a no relaxar-se mai i estar permanentment contrets, el que significa que consumeixen menys recursos, que perden part de la seva flexibilitat, que esdevenen rígids i que, a la llarga, si la tensió d’origen físic o emocional no cedeix, el cos, en la seva totalitat, inicia un llarg procés d’adaptacions i compensacions que poden acabar en una lesió muscular, una contractura articular, o un trencament d’ossos, certes alteracions fisiològiques i, com a darrer recurs, postrant-nos al llit. El bon propòsit inicial del cos de defensar-nos amb músculs forts per estalviar-nos el patiment, a la llarga pot resultar una mala inversió.\nRESPIRA. Hi ha una línia molt fina entre el bé i el mal, moltes vegades imperceptible per la nostra consciència. Allò que al principi pot semblar una bona idea, amb el temps pot esdevenir una de les pitjors decisió de la nostra vida, i precisament quan ja no podem fer res per remeiar-ho.\nTANCA ELS ULLS I RESPIRA. Durant una estona, tracta de ser conscient de les teves limitacions, del moment vital que estàs vivint, de les vegades que el teu cos no ha respost como tu volies i dels problemes que aquesta limitació t’ha ocasionat…\nRespira. Quan les limitacions físiques o emocionals s’acumulen sentim malestar, vulnerabilitat, por, impotència; el patiment acumulat crea tensió i ràbia i si aquests sentiments no són canalitzats s’amaguen en l’interior dels nostres músculs que es tensen més i més per contenir-los, ens fan mal i, finalment, ens paralitzen.\nNo podem evitar l’ús i el desgast del cos; no podem evitar els accidents, però sí que podem aprendre a fer un millor ús del nostre cos i dels seus missatges, a buscar noves maneres més satisfactòries de comunicar-nos, que ens donin suport, que ens donin força i que desenvolupin la flexibilitat.\nSi pots ser conscient de les teves limitacions, podràs entendre i acceptar les dels altres. I aquesta actitud serà com un bàlsam que et beneficiarà a tu mateix.\nAquest article ha estat publicat a la revista número 180 – Ui! L’economia! – Ciutat Nova


Horcajada Abogados | VOL REVISAR LA SEVA PENSIÓ D'ALIMENTS O EL RÈGIM DE VISITES?\nVOL REVISAR LA SEVA PENSIÓ D'ALIMENTS O EL RÈGIM DE VISITES?\nAmb data 14 de març de 2020 va aprovar el Reial Decret 463/2020, de 14 de març, pel qual es declarava l'estat d'alarma per a la gestió de la situació de crisi sanitària com a conseqüència del COVID-19, amb una sèrie de mesures limitadores de la llibertat de circulació de les persones la qual cosa ha tingut importants conseqüències pel que fa a el desenvolupament de les relacions patern filials en els supòsits de separació, divorci o mitjanes de parella de fet originant conflictes pel que fa a el règim de visites i l'intercanvi d' la guarda i custòdia veient-privat un dels progenitors d'un menor temps de gaudi del seu fill menor.\nAixí mateix les diferents decisions de Govern han suposat importants conseqüències econòmiques que han incidit en la capacitat econòmica de les persones que estan obligades a abonar pensions alimentàries i a la de les que té dret a percebre pel que es fa necessari arbitrar procediments ràpids per tractar aquests temes .\nPer atendre aquestes situacions el Reial Decret Llei 16/2020, de 28 d'abril, de mesures processals i organitzatives per fer front al COVID-19 en l'àmbit de l'Administració de Justícia ha regulat un nou procediment especial, preferent i sumari per atendre aquestes qüestions.\nQuin tipus de demandes poden acollir-se a aquest procediment especial i sumari de família?\n"Article 3. Àmbit del procediment especial i sumari en matèria de família.”\nDurant la vigència de l'estat d'alarma i fins a tres mesos després de la seva finalització, es decidiran a través del procediment especial i sumari regulat en els articles 3 a 5 de el present Reial decret llei les següents demandes:\na) Les que versin sobre pretensions relatives a la restauració de l'equilibri en el règim de visites o custòdia compartida quan un dels progenitors no hagi pogut atendre en els seus estrictes termes el règim establert i, si escau, custòdia compartida vigent, com a conseqüència de les mesures adoptades pel Govern i les altres autoritats sanitàries amb l'objecte d'evitar la propagació del COVID-19.\nb) Les que tinguin per objecte sol·licitar la revisió de les mesures definitives sobre càrregues de el matrimoni, pensions econòmiques entre cònjuges i aliments reconeguts als fills, adoptades en aplicació del que disposa l'article 774 de la Llei 1/2000, de 7 de gener, d'Enjudiciament Civil, quan la revisió tingui com a fonament haver variat substancialment les circumstàncies econòmiques de cònjuges i progenitors com a conseqüència de la crisi sanitària produïda pel COVID-19.\nc) Les que pretenguin l'establiment o la revisió de l'obligació de prestar aliments, quan aquestes pretensions tinguin com a fonament haver variat substancialment les circumstàncies econòmiques del parent obligat a aquesta prestació alimentària com a conseqüència de la crisi sanitària produïda pel COVID-19.\nQuin és el jutjat competent?\n"Article 4. Competència.”\n1. És competent per conèixer dels procediments a què es refereixen els paràgrafs a) i b) de l'article anterior el jutjat que hagués resolt sobre el règim de visites o custòdia compartida el reequilibri s'insti o que hagués acordat les mesures definitives la revisió es pretengui .\n2. És competent per conèixer del procediment previst en el paràgraf c) de l'article anterior, el jutjat assenyala l'article 769.3 de la Llei 1/2000, de 7 de gener, quan es tracti de l'establiment de la prestació d'aliments reclamats per un progenitor contra l'altre en nom dels fills menors, i el jutjat que resulti competent en aplicació de les regles generals de l'article 50 de l'esmentada Llei 1/2000, de 7 de gener, quan es tracti de la prestació d'aliments en favor de qualsevol altre alimentat. Quan la demanda versi sobre la revisió de la prestació d'aliments, és competent el jutjat que hagués resolt en el seu dia sobre la mateixa.\nQuines són les diferents fases d'aquest procediment?\nArticle 5. Tramitació.\n1. El procediment comença per demanda, amb el contingut i forma propis del judici ordinari.\nLa demanda a què es refereixen els paràgrafs b) i c) de l'article 3 ha d'anar acompanyada d'un principi de prova documental que consistirà en l'aportació del certificat expedit per l'entitat gestora de les prestacions en què figuri la quantia mensual percebuda en concepte de prestacions o subsidis d'atur, en cas de situació legal de desocupació, o bé el certificat expedit per l'Agència Estatal d'Administració Tributària o per les administracions tributàries competents de la Comunitat Foral de Navarra o dels territoris històrics del País Basc, sobre la base de la declaració de cessament d'activitat declarada per l'interessat que acrediti el cessament d'activitat o disminució d'ingressos, en el cas de treballadors per compte propi.\n2. El lletrat de l'Administració de Justícia, examinada la demanda, l'admetrà per decret o, quan consideri que hi pot haver falta de jurisdicció o competència, donarà compte a jutge perquè resolgui en aquest cas sobre la seva admissió.\n3. Admesa a tràmit la demanda, el lletrat de l'Administració de Justícia acordar que se citi a les parts i als el Ministeri Fiscal quan procedeixi, a una vista, que s'ha de celebrar dins els deu dies hàbils següents a la data d'admissió de la demanda.\n4. Amb caràcter previ a la celebració de la vista es podrà intentar que les parts arribin a un acord, que serà homologat judicialment. En cas que hi hagi algun menor interessat en l'objecte del procediment, aquest acord només podrà ser homologat considerant l'interès superior del menor.\nAixí mateix, prèviament a la celebració de la vista, en els procediments iniciats mitjançant la demanda a què es refereix el paràgraf a) de l'article 3, es donarà audiència de manera reservada als fills menors si el tribunal ho considera necessari i, en tot cas , als majors de dotze anys.\n5. La vista començarà donant-se la paraula a la part demandant, perquè ratifiqui la demanda o la ampliï sense realitzar variacions substancials, i tot seguit a la part demandada perquè contesti a la demanda, podent-se sol·licitar la rebuda de el plet a prova. Igualment podrà formular reconvenció.\nLes parts podran sol·licitar, al menys amb cinc dies d'antelació a la data de la vista, les proves que s'hagin de practicar en la mateixa, requereixin de citació o requeriment, o que se sol·licitin aquells documents, que posseeixin institucions públiques o privades, i que no estiguin a la seva disposició.\nLes parts hauran d'assistir a l'acte amb les proves de què intentin valer, havent de practicar aquestes proves, així com les que pugui acordar d'ofici el jutge, en el mateix acte de la vista. Si això fos impossible en relació amb alguna de les proves, aquestes s'han de practicar en el termini que assenyali el jutge, que no podrà excedir de quinze dies.\n6. Un cop practicades les proves, es podrà concedir a les parts un torn de paraula per formular oralment conclusions.\n7. Finalitzada la vista, l'òrgan judicial pot dictar resolució, en forma de sentència o interlocutòria segons correspongui, oralment o bé per escrit en el termini de tres dies hàbils. En cas que es dicti resolució oralment, aquesta s'ha de documentar amb expressió de la decisió i d'una succinta motivació.\nPronunciada oralment una resolució, si totes les persones que fossin part en el procés estiguessin presents a l'acte per si o degudament representades i expressen la decisió de no recórrer, s'ha de declarar, en el mateix acte, la fermesa de la resolució.\nFora d'aquest cas, el termini per recórrer comença a comptar de la notificació de la resolució degudament redactada.\n8. Contra la resolució que posi fi al procediment es pot interposar recurs d'apel·lació.\n9. En tot el que no preveu aquest article és aplicable supletòriament el que disposa la Llei 1/2000, de 7 de gener, d'enjudiciament civil, per a la tramitació del judici verbal. "\nSi està en un d'aquests supòsits i desitja revisar la pensió d'aliments o equilibrar el règim de visites contacti amb nosaltres (Tel. 973.281.424).\nEstem per ajudar-lo en els moments difícils. Confiï en Horcajada Advocats , els seus adovats a LLeida especilistes en Dret de Familia


Aquest matí he anat a treballar. Us ho juro, he anat a treballar. I mentre treballava, de tant en tant, ensopegava. I he fet un esforç per recollir de terra el que em privava de caminar. I ves, què n'havia de fer... La meva mare em va ensenyar que s'han de collir les coses de terra. I així ho he fet. També m'han explicat que les coses, abans de reciclar-les, s'han de reutilitzar. I mira, he pensat que si m'ho enduia cap a casa en podria fer alguna cosa. Tots menys el vermell, encara que podria haver estat bé... I res, a l'hora de sopar cap a la paella.\nJa era hora, creia que aquest any no en trobaria ni un!! Rovellons un darrera l'altre, mollerics (a casa sempre n'hem dit pinetells) i fins i tot algun cep. Els pinetells no tenen gaire valor culinari i això fa que la gent no els culli. A casa sempre ens ho hem menjat tot i passadet per un allet i julivert també tenen la seva gràcia. Ara, els rovellons.... Maaaaaare meva, els rovellons!!\nApa, que si enlloc d'anar a treballar hagués anat a buscar bolets n'hauria omplert deu cistells!!!\nQuina manera tens d'anar a treballar. Amb tot el que has collit, segur que la feina ha quedat en segon terme. M'agraden els boltes, però no anar a collir-los. M'agrada fotografiar-los, són bonics, però la micologia no ha despertat mai en mi gran interès. L'Amanita muscaria és superfotogènica, t'ha quedat una foto molt maca, sortint d'entre la terra.\nA disfrutar el cistell aquest vespre.\n30 de setembre de 2009 a les 17:44\nUna de les feines consistia en fer una investigació del terreny i fotografiar tot el que trobés interessant durant el trajecte. Així que les fotos són part de la feina. I ja que estava allà ajupida què millor que endur-m'ho cap a casa, no?\n30 de setembre de 2009 a les 21:59\nJa sé ion vas a treballar. Es nota molt.\nUmm, quina bona pinta...\n2 d’octubre de 2009 a les 10:21\nJa que una s'ajup, aprofita a fer totes les feines que calgui. Tens sort de poder treballar així, com enyoro quan treballava a la muntanya.\n2 d’octubre de 2009 a les 14:08\njo també sé on vas anar a dinar l'altre dia, aquell poble amb un sant molt viciós...\n2 d’octubre de 2009 a les 15:00


Bibliotecari: professió de present i de futur: Biblioteca pública: menys tasques tècniques i més relacions públiques\nBiblioteca pública: menys tasques tècniques i més relacions públiques\nPubliquem avui la crònica de la xerrada que Neus Castellano i Carme Fenoll portaren a terme el passat 19 de març a la Facultat, en el marc de l'assignatura Administració local i unitats d’informació, impartida pels professors Carme Dastis i Ciro Llueca. Els autors d'aquest text són els alumnes de l'assignatura Aida Aymerich, Lluís Inarejos, Laura Jurado, Helena Lorenzo, Ramon Maspons, Joana Nogués i Mercè Serra. Agraeixo a tots ells la seva col·laboració i al mateix temps obro la porta a futures col·laboracions d'altres alumnes o bibliotecaris interessats.\nNeus Castellano, directora de la Biblioteca Xavier Benguerel, una de les 38 biblioteques que formen part de la Xarxa de Biblioteques de Barcelona, i Carme Fenoll, directora de la Biblioteca Pública de Palafrugell, han protagonitzat la conversa «Biblioteca pública: del conformisme a l'entusiasme» que van mantenir el 19 de març, convidades en l’assignatura Administració local i unitats d’informació, del grau d’Informació i Documentació de la Universitat de Barcelona.\nD’esquerra a dreta: Neus Castellano, Carme Dastis, Carme Fenoll.\nFotografia: Toni Barcia (Universitat de Barcelona)\nLes dues directores van destacar que en la gestió de serveis públics és bàsic i necessari donar-se a conèixer, cosa que a la pràctica es tradueix a intervenir activament entre la gent i les associacions del municipi o del barri. I, en conseqüència, que els responsables tècnics han de participar en les diferents reunions d'entitats, veure què es mou i detectar quines són aquelles persones «líders» dins de la comunitat. Sortir a buscar els usuaris i buscar la manera que participin en els projectes, començant, lògicament, pels responsables polítics que tenen responsabilitat en l’equipament bibliotecari. Castellano va afirmar: «el gran repte és fer que la biblioteca formi part dels grans projectes de ciutat».\nNo importa tant la mida de la biblioteca com la ubicació i les característiques socials de la seva comunitat d’usuaris. Els temps del director que està tancat al seu despatx i des d’allà ho controla tot han acabat. El director ha de tenir un paper més dinàmic, ha d'estar en moviment constant i en contacte permanent amb els interessos ciutadans per poder actuar d'una manera correcta: «més relacions públiques i menys tasques tècniques», van insistir Castellano i Fenoll, directores de biblioteques públiques amb més de deu anys d’experiència, que defensen el treball conjunt amb altres serveis municipals i també entitats privades.\nResposta polivalent als temps de crisi\nLa importància de la cooperació, el bon funcionament dels equips de treball i les mesures per fer front a la crisi van ocupar bona part de la conversa. En els esforços de cooperació, la importància dels projectes és que hi ha de guanyar tothom (win-win), i és que els principals problemes acostumen a venir de relacions desiguals entre entitats.\nEls directors de biblioteques, ja siguin biblioteques petites com grans, han de ser persones polivalents. Han de coordinar tots els moviments de l’equip i intervenir de nexe en els processos comunicatius de treballadors, usuaris i administració. I això que cap biblioteca no ha reduït en personal: han pogut mantenir els serveis tot buscant vies alternatives de finançament. En l’actual context econòmic, amb una reducció pressupostària d’entre el 10 i el 20 %, les activitats de lleure s’han reduït en benefici d’activitats destinades a la formació i autoaprenentatge dels usuaris.\nEn l’actual escenari econòmic, les convidades van recordar la necessitat d’adaptar-se constantment al context canviant, de tal forma que es mostrin i s’explotin tots els beneficis que pot aportar la biblioteca a la societat. La crisi actual, seguint aquesta filosofia, s’ha de prendre com una oportunitat per desenvolupar noves idees que ajudin a integrar més els usuaris en les seves activitats i en la seva essència.\nAmbdues directores van destacar la importància de la vocació per treballar en biblioteques públiques i tenir un bon tracte amb els usuaris que vénen cada dia. Un bon professional necessita de coneixements tècnics, lògicament, però és impossible treballar en una biblioteca pública si no t’agraden les persones. Carme Fenoll ho va resumir: «una actitud entusiasta i vocacional hauria de ser condició sine qua non per treballar en biblioteques públiques».\nFenoll i Castellano, directores de llarga trajectòria en biblioteques públiques, van assistir convidades pels professors Carme Dastis i Ciro Llueca amb l’objectiu de reflexionar en veu alta sobre la realitat en la gestió de serveis públics bibliotecaris.\nLa Neus Castellano fa deu anys que treballa a Biblioteques de Barcelona. Des de l'any 2004 ha dirigit la biblioteca del barri de les Roquetes, la Francesc Candel a la Zona Franca i actualment la biblioteca Xavier Benguerel, a la Vila Olímpica. És diplomada en Biblioteconomia i Documentació i llicenciada en Geografia i Història per la Universitat de València. La Neus considera la biblioteca pública un mirall per a la societat, una prolongació del carrer, de la plaça i de l'escola, un mercat d'intercanvi de coneixements, una primera porta al salt a qualsevol disciplina, coneixement o inquietud, oberta a tothom i, sobretot un lloc on buscar i trobar respostes.\nLa Carme Fenoll és des de fa dotze anys directora de la Biblioteca Pública de Palafrugell, un municipi baixempordanès de 23.000 habitants. Diplomada en Biblioteconomia i Documentació per la UB, llicenciada en Documentació i màster en Gestió Cultural per la UOC, és també tutora dels estudis d'Informació i Documentació en la UOC. Bibliotecària vocacional, lluita cada dia perquè la seva sigui una biblioteca dinàmica, oberta, sorprenent, polèmica, compromesa, i molt palafrugellenca.\nCrònica d’Aida Aymerich, Lluís Inarejos, Laura Jurado, Helena Lorenzo, Ramon Maspons, Joana Nogués i Mercè Serra.\nPublicat per Amadeu Pons a 9:28\nEtiquetes de comentaris: Aida Aymerich , biblioteques públiques , Carme Dastis , Carme Fenoll , Ciro Llueca , Helena Lorenzo , Joana Nogués , Laura Jurado , Lluís Inarejos , Mercè Serra , Neus Castellano , Ramon Maspons\nAnònim 28 de març de 2012, a les 17:43\nJustament alguns dels sistemes de gestió per biblioteques que estan apareixent aquest any tenen com a objectiu reduïr el temps que es necessita per desenvolupar les tasques tècniques i de gestió de la biblioteca, mitjançant fluxes de treball més eficients, interficies molt més usables, simplificant les tasques, etc.\nD'aquesta manera els bibliotecaris poden dedicar més temps a tasques on poden donar valor afegir, atenció a l'usuari, participació i organització d'events i activitats, elaboració de guies de lectura, cerca d'informació...\nAmadeu Pons 28 de març de 2012, a les 18:07\nMoltes gràcies pel comentari. Tant de bo «les màquines» ens ajudin en la feina rutinària i això ens permeti ampliar el temps a tasques més humanes.\nPer cert, enhorabona per la teva entrada a GreenData blog: http://greendatablog.blogspot.com.es/2012/03/el-profesional-de-la-informacion-en-la.html. Potser aviat faré referència al tema aquí.\nAnònim 29 de març de 2012, a les 17:48\nGràcies! El cert és que necessitàvem un espai més informal per poder penjar reflexions, informació sobre els serveis i els productes, casos d'èxit... I crec que el format blog ens ho permet.


BnB im Bunt Lichtensteig Suïssa - Ofertes d'hotels amb els MILLORS DESCOMPTES EN LÍNIA\nAllotjaments a Lichtensteig\nVeure tots els 4 allotjaments a Lichtensteig.\nAlte Strasse 21, Lichtensteig, Lichtensteig, Suïssa, 9620 - Molt bona ubicació - Veure al mapa\nMés informació sobre BnB im Bunt\nConvenientment situat a Lichtensteig, BnB im Bunt és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, BnB im Bunt és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. Durant el dia podeu gaudir de l'atmòsfera relaxant de jardí. Amb una localització ideal i amb comoditats imbatibles, BnB im Bunt no troba competidors en cap categoria.


CÈLIA GONZÁLEZ URREA: Notícies\nConcert de la Banda Municipal de Barcelona i la Banda Simfònica Roquetes-Nou Barris de Barcelona\nDiumenge 04/07/2021 a les 18:00 a L'Auditori\nJacob de Haan - Ross Roy - (Obertura per a Banda)\nAndré Waignein - Diagram - (For Symphonic Band)\nPere Fontàs - El parc de la guineu - (Sardana)\nFranco Cesarini - Simfonia núm. 3 “Urban Landscapes”\n(Paisatges urbans), op.55\nConcert Homenatge a Jordi Codina dins del cicle Dijous concert del Conservatori del Bruc\nAquest dijous interpretaré l'obra Monòleg de Jordi Codina.\nPodeu escoltar l'obra en aquest enllaç:\nNova edició dels llibres Flauta a 3 Nivell 1 i 2 de Cèlia González\nEm plau informar-vos que a partir d'ara, trobareu al mercat publicats per la nostra editorial Musical Training Publicacions, els llibres Flauta a 3 Nivell 1 i Flauta a 3 Nivell 2.\nAprofitant que en fem un nova publicació hem actualitzat i millorat l'edició anterior.\nPodeu comprar el llibre en format paper a les botigues de música, demanant per aquest ISMN:\nFlauta a 3 Nivell 1: ISMN és 979-0-9018858-7-5. A les botigues a partir de dilluns dia 2 de juliol.\nFlauta a 3 Nivell 2: ISMN és 979-0-9018858-8-2. A les botigues a partir de dilluns dia 9 de juliol.\nO ens el podeu comprar directament a nosaltres amb enviament gratuït a tota Catalunya. Cliqueu aquí per a més informació\nTambé el trobareu en format digital a Amazon.\nCom a complement al llibre estem creant al nostre blog de pedagogia un apartat dedicat al mètode Flauta a 3 on trobareu material de suport com ara: playlists amb les audicions recomenades, partitures complementàries i articles explicatius de les obres que us poden ser d'utilitat a les classes.\nMúsica Menuda és un conjunt de llibres escrits per Cèlia Gonzàlez per a la iniciació musical dels més petits a través del moviment corporal.\nLa metodologia beu de moltes fonts com ara el mètode Kodaly i el mètode Willems i, especialment, la Rítmica Dalcroze, amb la qual l'autora va tenir un intens contacte en els més de 14 anys de professora de flauta a l'Institut Llongueras de Barcelona.\nEl curs proveeix formació en música i moviment en tres nivells d’aprenentatge per a nens d’edats entre 2 i 7 anys. Inclou la programació de tot un curs per a cadascun dels tres nivells tant a nivell de continguts com del dia a dia de l’aula. Per això, en acabar el curs tindràs programades totes les sessions de cadascun dels tres nivells.\nCom pots veure, és un curs molt pràctic, no només en el sentit que veuràs i participaràs en la realització de les activitats, sinó que també tindràs la programació d’activitats de tot un curs.\nProfessora: Cèlia González\nMúsica menuda 1 (de 2 a 4 anys)\nData: 2 de juliol de 2018\nHorari: de 18:00 a 20:45\nMúsica menuda 2 (de 4 a 6 anys)\nMúsica menuda 3 (de 5 a 7 anys)\nPreu per sessió: 45 €\nLes tres sessions: 130 €\nEl preu inclou el llibre de Música menuda corresponent a cada sessió, valorat en 14,90 €, que serà facilitat a cada participant a l'inici de la sessió (1 sessió un llibre, 2 sessions dos llibres, 3 sessions 3 llibres).\nCarrer Nicaragua 23 de Barcelona.\nPer transferència bancària (escriu-nos i et direm com)\nMúsica menuda 1 €45,00 EUR Música menuda 2 €45,00 EUR Música menuda 3 €45,00 EUR Les 3 sessions €130,00 EUR Música menuda 1 i 2 €90,00 EUR Música menuda 1 i 3 €90,00 EUR Música menuda 2 i 3 €90,00 EUR\nEn finalitzar el curs, s'expedirà un Faig constar del curs, amb l'aprofitament d'hores que correspongui.


OPINEM LA GARRIGA: de juny 2014\n20 JUN 2014...\nLa Nit dels Aparadors a la Garriga...\nEls aparadors fantàstics, la gent s’hi esmerça per lluir-lo, enguany ni hi ha un que m’agrada molt! aviva els meus records de VIDA!\nUna Bultaco Matador MK3 d’uns 40 anys, on jo vaig tenir el plaer de tindre una, la vaig tenir poc temps, tenia 4 fills, un dia a dalt el Matagalls hi havia boira, vaig estar a punt d’estimbar-me, amb vaig preguntar Josep Que i fas aquí? si et mates quí pujarà els 4 fills? (del 69,70,73 bessones) amb dolor el mateix dia la vaig vendre.\nPerxo, mai m’hagués imaginat, poder gaudir-la de nou! A més exposada en un aparador. Gracies! Sense saber-ho m'heu fet una mica més FELIÇ!\nSón les sorpreses que en el dia a dia la VIDA! ens regala, per agafar forçes per anar empenyent-la. jrrof\n29è Concurs D’Aparadors\naquest és el nº 27\nLe Four et La Nuit\nC/Dels Banys, nº1\nPublicat per Josep Rof Rof a 2:41\nColors Corpus Run!!!! Tot el centre de la Garriga, s'omple de colors!!!!!!\nLes Tortugues Ajuntament de la Garriga\nuna família sencera ha gaudit de la festa\nJo també l'he gaudida plasmant-la en fotos,\n“ull viu” per no ser pintat de colors. Josep\nPublicat per Josep Rof Rof a 5:36\n25a Trobada de Gegants de la Garriga\nels nostres garriguencs\nEl gegant MAGÍ 3,45 m. d'alçada i 35 kg. de pes.\nLa geganta XIXILONA: 3,30 m. d'alçada i 25 kg. de pes.\nEl gegantó BENET: 2,50 m. d'alçada i 55 kg. de pes.\nels nostres garriguencs,\nFesta per celebrar els 25 anys\ndels Geganters de la Garriga\nl’Església i la primera colla arribant a la plaça, on ha acabat.\n15/06/14 Queia un Sol de Justícia, al Nord negres nuvolades amenaçadores avançaven, la Plantada al Passeig i una cercavila fins a la Plaça Església. Una collada de gent acompanyat els gegants, amb la música adient, corrien de ma en ma ampolles d’aigua, la canalla els mullaven el cap, la cercavila avançava poc a poc, però constant. Forçada una aturada per mareig del geganter. Terrible la solejada. Feia poc que havia acabat la festa, just quant endreçaven, s’escoltaven trons i s’ha començat ennuvolar i al final, mes tard n’ha descarregat una de forta. Els mes prestos segur que avien arreplegat la Geganta-da.\nUn dia rodó SOL/PLUJA.\nAbans de que plogués era a casa. Encara ha trigat deixant fer la carrera GP al Circuit Barcelona/Catalunya, (ara ja no és el Circuit de Montmeló buff Per cert a les tres categories han vençut pilots catalans. Josep


Increïble: La reacció de Clara Lago al càncer de Dani Rovira\n«Amor amb majúscules». Clara Lago, principal suport de Dani Rovira per fer front al càncer\nL'actriu ha expressat tot l'amor que sent cap a la seva parella en aquests durs moments\nper Carlos Medina dijous, 26 de març 2020 - 08:51h\nEl missatge de suport de Clara Lago a Dani Rovira | Cedida\nCom ja vam informar aquest dimecres, l'actor espanyol Dani Rovira ha anunciat a les seves xarxes socials que pateix càncer, concretament un limfoma de Hodgkin. Després de conèixer la notícia, la seva parella, la també actriu Clara Lago, li ha dedicat un missatge d'allò més bonic.\nLa parella es va separar durant un temps, però fa uns mesos van tornar amb més força que mai, motiu pel qual Clara Lago serà el suport incondicional de Rovira en aquest mal tràngol. El mateix actor va assegurar que «estarem lluitant i protegint-nos a casa, amb els meus tres gossets i amb la meva companya de vida, Clara», un missatge que evidencia que l'actriu estarà al seu costat en tot moment.\nLago també ha pujat una publicació a les seves xarxes socials, destacant la força de Dani Rovira i declarant tot el seu amor per l'actor: «Amic, mestre, company de viatge i de l'ànim... no tinc cap dubte que si la vida t'ha posat aquest aprenentatge al camí, és perquè pots amb ell i només et farà més gran i savi del que ja ets», esmenta l'actriu.\nLa declaració d'amor de Clara Lago\n«És un honor poder acompanyar-te, ara i sempre, perquè les 'etiquetes' es passen per l'Arc de Triomf quan el que sents és tan fotudament incondicional. Si hi ha alguna cosa que per mi, en aquestes 30 primaveres que porto, li dóna sentit a la vida, a la nostra existència, és experimentar l'AMOR, en majúscules, sense pretensions, límits ni condicions. I ja et dic que el meu el tens», confessava Clara Lago a Instagram acompanyant aquest text a una fotografia de Dani Rovira.\nUn missatge preciós que segur donarà forces a l'humorista i actor per seguir lluitant i superar aquesta malaltia. En qualsevol cas, Rovira haurà d'estar ben protegit, ja que com ell mateix va anunciar, es considera una persona de factor de risc en cas de contagi per coronavirus.\nAmigo, maestro, compañero de viaje y del alma...no me cabe duda de que si la vida te ha colocado este aprendizaje en el camino es porque puedes con ello y solo te hará más grande y más sabio de lo que ya eres. Es un honor poder acompañarte, ahora y siempre, porque las “etiquetas” se pasan por el arco del triunfo cuando lo que se siente es tan jodidamente incondicional. Si hay algo que para mí, en estas 30 primaveras que llevo, le da sentido a la vida, a nuestra existencia, es experimentar el AMOR, en mayúsculas, sin pretensión, límites ni condiciones. Y ya te digo yo que el mío lo tienes. ♾ GRACIAS, de corazón, a tod@s por los mensajes de apoyo que estamos recibiendo. La energía viaja lejos y llega, y confío en que eso también hará su parte.


Balanç de la Festa Major Manresa - Canal Taronja Comarques Centrals\nIniciNotíciesGeneralBalanç de la Festa Major Manresa\nL’Ajuntament de la capital del Bages ha fet balanç de la darrera Festa major, una de les més participades dels últims anys.\nLa Festa Major de Manresa ha estat una de les més participades dels darrers anys segons l’Ajuntament. Calculen que la presència d’espectadors ha estat massiva en els actes d’enguany, que n’eren 138. Les activitats pel públic més familiar van tenir molt bona acollida, com el Teatre Mòbil al Conservatori o el concert de Xiula a Crist Rei.\nAixí mateix, els concerts dels reconeguts Doctors Prats i Ítaca Band van moure masses a la plaça Sant Domènec, congregant prop de 5 mil persones. Novament, el tradicional corre aigua i el correfoc també van ser reclam pels manresans i visitants. L’Ajuntament destaca també l’ús del criteri de seguretat pel assistents. D’aquesta manera, es fa un balanç satisfactori de la campanya de prevenció i sensibilització contra agressions sexistes i pel consum responsable.\nCom cada edició, els actes han comptat amb la presència de la Policia Local i en concret amb els Mossos i amb seguretat privada per vetllar per la seguretat. Així mateix, Creu Roja va ser-hi present i el consistori destaca que enguany no hi va haver cap incidència greu.


Article 63. Contingut de la declinatòria, legitimació per proposar-la i tribunal competent per conèixer-ne.\n1. Mitjançant la declinatòria, el demandat i els que puguin ser part legítima en el judici promogut poden denunciar la falta de jurisdicció del tribunal davant el qual s'ha interposat la demanda, perquè el coneixement d'aquesta demanda correspon tribunals estrangers, a òrgans d'un altre ordre jurisdiccional, a àrbitres o a medidadors.\nTambé s'ha de proposar la declinatòria per denunciar la falta de competència de tota mena. Si la declinatòria es fonamenta en la falta de competència territorial, ha d'indicar el tribunal al qual, perquè es considera territorialment competent, s'haurien de remetre les actuacions.\n2. La declinatòria s'ha de proposar davant el mateix tribunal que estigui coneixent del plet i al qual es consideri mancat de jurisdicció o de competència. No obstant això, la declinatòria es pot presentar també davant el tribunal del domicili del demandat, que l'ha de fer arribar pel mitjà de comunicació més ràpid possible al tribunal davant el qual s'hagi presentat la demanda, sens perjudici de remetre-la-hi per ofici l'endemà de la presentació.\n[Aquest article està redactat conforme al Reial Decret Llei 5/2012, de 5 de març, de mediació en afers civils i mercantils (BOE núm. 56, de 6-3-2012, pp. 18783-18799. Sumplement en llengua catalana al núm. 56, 6-3-2012). Per veure la redacció anterior feu click aquí].


Catalunya permetrà que vigilin les platges socorristes sense títol - Socorrisme Aquàtic\nNotícia extreta del Diari de Girona – Llegeix-la aquí –\nEl Govern no sancionarà les empreses que contractin professionals del salvament sense regularitzar · Hi ha uns 1.400 socorristes que no han acabat els cursos o no han convalidat el títol d’un altre país\nAlbert Soler 26.05.2020 | 23:19 Un parell de socorristes fent tasques de vigilància l’any passat, en una platja de la Costa Brava · DdG\nMàniga ampla a l’hora de cotractar socorristes aquest estiu. Dit d’una altra manera, a falta d’efectius i degut a les dificultats per completar els cursos i la titulació, a causa de la pandèmia i el confinament, la Generalitat no sancionarà les empreses que contractin aquest personal, encara que no estigui oficialment qualificat com a tal.\nLa Generalitat ha ampliat fins al 30 de setembre la moratòria de les sancions aplicables a les empreses i entitats que contractin socorristes sense regularitzar, davant la incertesa generada per la covid-19 i la por a la falta d’efectius. «És una mesura excepcional davant la incertesa de les condicions en què es produirà l’obertura de piscines i platges aquest estiu», va explicar la portaveu del Govern, Meritxell Budó. El Govern català ja va aplicar una moratòria similar l’estiu passat per l’escassetat d’efectius.


La Marxa Pagesa segueix el seu camí cap a Barcelona amb 379 tractors\nLa columna de tractors al seu pas per Valls.\nMarxa Pagesa de divendres 27\nEls provinents de les Terres de l'Ebre i el Camp de Tarragona s'han unit amb els de l'Alt Penedès i el Baix Llobregat, i en són més de 100\nActualitzada 27/01/2017 a les 17:45\nUn total de 379 tractors han participat durant la jornada d'aquest divendres en les diferents rutes de la Marxa Pagesa. La columna procedent de les Terres de l'Ebre, el Camp de Tarragona, l'Alt Penedès i el Baix Llobregat ha congregat a Vilafranca del Penedès 103 tractors. A Martorell, fins a les 14.30 hores, s’han aplegat 186 tractors provinents de les comarques de Lleida, Muntanya i l’Anoia; 30 a Terrassa provinents de les comarques de Catalunya Central, i 60 a Mataró provinents de les comarques de Girona.\nAquesta tarda, els tractors confluiran a Badalona, on es lliurarà el Manifest de la Marxa Pagesa a l’alcaldessa i es farà un tast de productes de temporada i proximitat al Centre de Convencions de Badalona; a Molins de Rei, on se celebrarà una assemblea i un sopar, i a Santa Perpètua de Mogoda.\nEls tractors de la ruta de la Plana de Lleida-Muntanya-Anoia-Baix Llobregat concentrats aquest vespre a Molins de Rei sortiran demà dissabte a les 9.30 hores cap a Barcelona. Els de la ruta de les Terres de l’Ebre-Camp de Tarragona-Alt Penedès-Baix Llobregat sortiran demà a les 9.30 hores des de Molins de Rei, població a la qual s’hauran unit els que sortiran a les 9 hores de Sant Boi de Llobregat. Els de la ruta de Comarques de Girona-Maresme sortiran demà a les 9.30 hores de Badalona, i els de la ruta Catalunya Central-Vallesos sortiran demà a les 9 hores de Santa Perpètua de Mogoda, als quals s’hauran unit els procedents de les Franqueses del Vallès.\nTots els tractors arribaran finalment aquest dissabte 28 a les 11 hores a l’avinguda Maria Cristina de Barcelona, on tot seguit hi haurà l’acte final de la Marxa Pagesa.


Biblioblog – Fora del prestatge » Maigret a París\n« Lisa Simpson: Ponche de ácido lisérgico\nMaigret a París\nGeorges Simenon, autor de gran èxit i enormement prolífic, va escriure centenars de novel·les populars, utilitzant diversos pseudònims. Les escrivia d’una tirada, un capítol per dia, de 7:00-09:30. Després, les sotmetia a un ràpid i variable procés de revisió que, d’altra banda, no afectava el desenvolupament de l’argument.\nEn el gènere policíac europeu ens va llegar un personatge dels més carismàtics, que va ser el protagonista de més de 70 títols: el parsimoniós comissari francès Jules Maigret, que resol els seus casos gràcies a una notable intuïció psicològica i a un coneixement profund de les motivacions del delinqüent.\nQui podria descriure millor a Maigret sinó el seu creador? L’any 1953 Simenon va redactar una exhaustiva descripció de l’inspector que més o menys deia:\nJules-Amédée François Maigret va ser fill únic. Va néixer l’any 1887 al poble fictici de Saint-Fiacre, prop de la ciutat de Moulins, al departament d’Alier (Alvèrnia). És, doncs, d’origen camperol, robust i fornit. El seu pare, Evarist Maigret, era administrador d’una finca prop de Moulins. La seva mare va morir quan Jules tenia 8 anys i amb 12 anys va ser enviat a un internat a Moulins. Als 13 va anar a viure a Nantes amb la família de la seva tia, propietaris d’un forn.\nAl 1907 Maigret va començar la carrera de medicina a Nantes. No per amor a la medicina, sinó perquè somiava, sense dir-ho a ningú, amb una mena de professió inexistent: la de “apedaçador de destins”. Li semblava que molts individus no arribaven fins al final del seu veritable destí per no comprendre’s a si mateixos. En la seva adolescència, li semblava que la medicina era la professió que més s’acostava a aquest somni.\nLa mort del seu pare li va impedir continuar els seus estudis. Va descobrir llavors que la policia criminal permet ocupar-se dels homes d’una manera força afí als seus desitjos juvenils i es va traslladar a París on comença com a agent ciclista, vigilant la via pública. Recorre tots els serveis policials (com es feia aleshores, quan les oposicions tenien menys importància que la pràctica): la brigada de carrers, la d’estacions de ferrocarril, grans magatzems, narcòtics, etc. fins a accedir el 1912 com a secretari a la comissaria del barri de Saint-Georges. Als 30 anys\nA l’abril de 1913, arran de la seva primera investigació, ingressa a Homicidis, on li assignen un despatx en el Quai des Orfèvres, i el 1917 Xavier Guichard, cap de la Policia Judicial i antic amic del seu pare, el nomena inspector de la brigada especial. Anirà ascendint en l’escala fins arribar el 1928 a comissari en cap de la brigada especial, i no pujarà més perquè declinarà posteriorment l’ascens a director de la Policia Judicial.\nAlt, ample d’esquena amb un rostre ampli i mirada plàcida, vestit amb un abric de coll de vellut, barret fong i amb una pipa a la seva mà, que fuma amb curtes i llamineres glopades, li agrada menjar bé, i també beure: de vegades cervesa, de vegades glops curts de bons aiguardents. Li agrada passejar pels carrers i seure a la terrassa d’algun cafè.\nMaigret és humil i la seva autoritat emana de la força dels seus arguments. No té un mètode definit d’investigació: de vegades deixa transcórrer la trama i altres tendeix trampes. Unes vegades empra tots els mètodes clàssics: interrogatoris a testimonis i sospitosos, reconstruccions, tècniques forenses i altres es val es la seva intuïció. De vegades dubta de la culpabilitat d’un acusat i en altres està segur des del principi.\nSe serveix dels inspectors de la seva brigada, però prefereix anar en persona, al lloc indicat, seguir ell mateix els rastres, fer vigilàncies i diligències que molts considerarien incompatibles amb el seu càrrec. Encara que en ocasions se sent descoratjat, mai perd la paciència i moltes vegades se li podria creure borratxo o dormit precisament en el moment en què està més despert. És pacient. Espera el déclic. El déclic, a què es refereixen amb afectuosa i respectuosa ironia seus col·legues, és el moment en què Maigret, amarat d’un ambient i dels personatges a qui acaba de seguir pas a pas durant hores, dies i setmanes, aconsegueix per fi pensar i sentir com ells.\nOdia la maldat deliberada i es mostra feroç amb la hipocresia. Per contra, és indulgent envers les faltes que són fruit de les debilitats de la naturalesa humana. Un jove o una jove que van per mal camí li inspiren no només pietat, sinó irritació contra la seva sort o contra l’organització social que està en l’origen d’aquesta mala orientació. De vegades fins i tot oblida que és un instrument de la llei i ajuda a determinats culpables a escapar a un càstig que considera exagerat. Quan pot, intenta, com en els seus somnis juvenils, apedaçar les destinacions. La qual cosa li crea sovint conflictes amb els seus superiors i sobretot amb els magistrats, que jutgen als homes tan sols a la llum dels textos de les lleis.\nVa conèixer Louise Leonard, la que seria la seva dona, en una vetllada a la qual va convidar-lo un amic. De seguida es van interessar l’un per l’altre, però ell no s’atrevia a declarar-se per pensant que tenia poc a oferir a una dona d’una classe social superior a la seva. Finalment, empesos per la família d’ella, es van comprometre i van casar-se al 1912. Louise és una dona dolça, rodanxona, tendra i senzilla, que l’anomena respectuosament Maigret. Ella manté la seva llar minuciosament neta, li prepara suculents guisats, mai s’impacienta quan ell roman molts dies fora de casa i suporta amb indulgència els seus alts i baixos. L’única tristesa que ha ennuvolat la seva vida conjugal ha estat la falta de fills.\nAmb l’ascens de Maigret, la seva posició social millora i es traslladen de la plaça dels Vosges a l’apartament del Boulevard Richard Lenoir, prop de la Bastilla, un barri ni ric ni pobre, que no abandonaran fins a la jubilació del comissari al 1956 a l’edat de 69 anys. Aleshores Maigret es retira en una casa de camp que havia comprat al 1953 i on sovint passava els caps de setmana, a Meung-sur-Loire, al departament del Loiret.\nLes investigacions de Maigret són una altra forma de conèixer París. Segons els llibres de Simenon, París és una ciutat de llum amb edificis blancs i el sol brillant sobre els plàtans dels boulevards però també és el París de les ombres dels carrerons sense sortida, i els estrets carrers il·luminats només pels bassals.\nPer a Maigret, el dia comença quan entra, a través d’un vestíbul fosc i dos trams d’escales, en el seu despatx al número 36 del Quai des Orfèvres, al costat del Palau de Justícia. Des de les seves finestres, que donen al Sena, pot veure la fictícia Brasserie Dauphine, el bar que Maigret utilitza per fer-se pujar les cerveses i entrepans enmig d’una de les seves llargues nits dels interrogatoris. En realitat, el cafè Aux Trois marchés que es troba no a la Place Dauphine, sinó al carrer de Harlay gairebé a la cantonada del Quai des Horloges.\nA l’illa de la Cité no només hi ha les principals localitzacions relacionades amb Maigret sinó gran part de la història de França amb majúscules, inclosa Notre Dame, la Conciergerie i el palau de Justícia. Vuit ponts comuniquen l’illa de la Cité amb la ciutat: el més antic de París, el Pont Neuf, travessa l’illa en el seu extrem oest unint les dues ribes del Sena. A la Place du Pont Neuf podem prendre un aperitiu la Taverne Henry IV, amb les parets plenes de fotos de Simenon, i seguint el Pont Neuf, el més antic dels vuit que comuniquen l’illa de la Cité amb la ciutat, ens podem arribar , le Bistro des Augustins, al Quai des Grands Augustins, des d’on s’albiren les finestres del comissari. Més enllà, a la cantonada amb el Pont Saint Michel encara podem veure el rellotge amb tres esferes que apareix en els seus relats.\nEn les seves investigacions, Maigret es mou a la perfecció per tot París, des dels districtes més populars als més refinats. Excepte el districte 12è, la resta han estat escenari, en una o altra novel·la, d’un delicte investigat pel comissari de la pipa. A L’ombra xinesa es passeja amunt i avall de la plaça des Vosges, entrant a l’estanc Le tabac des Vosges, interrogant al sabater, bevent una cervesa belga al bistro. A L’amiga de Madame Maigret, són desenes els carrers recorreguts per l’inspector, però també fa una visita al Quai du Vert-Galant, a sota mateix del Pont Neuf, on solen fondejar alguns vaixells. A Maigret prepara una trampa, és al barri de Montmartre on es comenten els assassinats que el comissari haurà d’investigar.\nL’únic vincle de Maigret amb la criminologia és el cap del laboratori forense, Josep Moers, l’únic del personal científic que comprèn que per al comissari un cas criminal mai és un cas més o menys científic, un problema abstracte sinó que és un cas humà. Vol comprendre. Es fica a la pell dels seus personatges, dels qui, poc abans de veure’ls per primera vegada, ho desconeix tot, i quan hi ha un crim, necessita esbrinar fins als més petits detalls. Atorga molta importància a l’ambient en què viuen. Creu fermament que determinat gest no hauria estat el mateix en un ambient diferent.\nHome casolà i amant de la rutina, en acabar la seva feina se’n va tranquil·lament cap a casa, encara que sovint fa alguna aturada per prendre un aperitiu en alguna taverna parisenca. El podem imaginar creuant el Sena pel Pont de Nôtre Dame, resseguint la vora del riu pels diferents quais fins arribar al Boulevard Henri IV, fer una aturada a la terrassa del cafè Le Reveil, per després creuar la Plaça de la Bastille i arribar fins al Boulevard Richard Lenoir on l’espera la seva esposa Louise. Home casolà i amant de la rutina, surt poc. Un cop a la setmana va al cinema i una vegada al mes sopa amb el seu vell amic, el doctor Pardon i la seva esposa que viuen al veí Boulevard Voltaire.\nFins aquí el nostre recorregut pel París de Maigret, potser una mica nostàlgic, però si voleu conèixer la ciutat actual no deixeu de clicar aquest botó:\nLes novel·les de Maigret també van ser portades al cinema. Els actors que han interpretat al famós comissari són: Pierre Renoir, Abel Tarride, Harry Baur, Charles Laughton, Michel Simon, Maurice Manson, Gino Cervi, Heinz Rühmann, i sobretot Jean Gabin qui va compondre un Maigret ric i versemblant.qui va saber i donar-li una composició intel·ligent.\nNovel·les de Maigret a la Biblioteca Joan Oliva\nParís: guia de viatge. Peter Eckerlin\nParís. El País Aguilar\nRetorno a… París. Marta Marín Anglada, Daniel Córdoba-Mendiola\nParís. Anaya Touring Club\nParís. Steve Fallon, Nicola Williams\nParís essencial. Elisabeth Morris\nValentina a París. Anatxu Zabalbeascoa\nParís para niños : aventuras en la ciudad, juegos, entretenimientos y adivinanzas. Victoria Tang Goffard\ndissabte 26 de novembre de 2011 | Categoria: GÈNERE NEGRE\t| Enllaç permanent


Repercussió mediàtica del Gourmet 2012\n15 Juny 2012 18:30\nEls mitjans de comunicació es fan ressó d'aquest nomenament.\nEl nomenament de l'”ÀVIA REMEI” com a Gourmet Barcelonina d'enguany ha tingut una molt bona acollida arreu. A més a més, donada la seva popularitat, està tenint certa repercussió en els mitjans de comunicació.\nEn aquest article ens farem ressò d'aquelles publicacions escrites o de les intervencions televisives o radiofòniques on se'n parli d'aquest esdeveniment, tot facilitant-ne l'accés directe mitjançant els corresponents enllaços. I ho farem per ordre cronològic, la qual cosa ens allibera de tota responsabilitat a l'hora d'establir altres criteris i, a la vegada, ens permet d'anar afegint tot allò que ens vagi arribant.\nComencem, doncs, per la publicació comarcal TRIBUNA MARESME: aquí teniu l'article.\nBen aviat, a la Tertúlia de “La Riera” del programa DIVENDRES de TV3, emès en directe el 4 de Maig en feren esment. Ho podeu veure a partir del minut 26 d'aquest vídeo.\nTambé en parlaren el dimarts, 8 de Maig, al programa Viu la vida, dia a dia de MATARÓ RÀDIO. Ho escoltareu a partir del minut 32 d'aquest àudio (i ho tornen a recordar a les acaballes).\nPer acabar només ens queda insistir en que us esperem a l'acte d'investidura. Teniu els detalls aquí.\nPer acabar només ens queda insistir en que us esperem a l'acte d'investidura. Teniu els detalls en el nostre article.\nI tal i com havíem anunciat, un equip del programa Divendres de TV3, amb l'ANA BOADAS al capdavant, va estar gravant durant l'acte. Aquest és el reportatge emès durant la Tertúlia de “La Riera” emès l'endemà, divendres 15 de Juny (heu de mirar a partir del minut 23).\nPer acabar-ho d'adobar, una de les assistents a l'esdeveniment, la Senyora Ma. DEL MAR ISERN, va fer una filmació que ha penjat en la plataforma youtube un cop editada.\nL'hi estem molt agraïts.


Demanen tres anys i mig de presó pel santsenc detingut durant les protestes per Pablo Hasél - Línia Sants\nRedacció|2022-06-01T16:23:11+02:0026 maig 2022|Línia Sants\nUna pinta reivindincant la innocència d’en Carles. Twitter:(@EstherLluita)\nEl 21 de febrer del 2021, pocs dies després que esclatessin les protestes contra la detenció del raper Pablo Hasél, van detenir un veí de Sants, en Carles, que havia participat en les manifestacions. L’endemà, el 22 de febrer, va arribar una ordre de presó per a ell. Va ser alliberat cinc dies després, però el seu malson no es va acabar llavors. Ara s’ha conegut la petició que ha fet la Fiscalia per a en Carles: tres anys i mig de presó i la prohibició d’acostar-se a la comissaria de la via Laietana durant dos anys.\nDetingut “per manifestar-se”\nEl grup que li dona suport, #CarlesAbsolució, ha denunciat a través de Twitter que en Carles va ser detingut “per manifestar-se en defensa de la llibertat d’expressió” i ha assegurat que “no permetran que se l’empresoni”.\nAlerta Solidària, que dona suport a l’acusat, ha recordat que en Carles és un conegut veí i activista del barri de Sants, a més de restaurador en una taverna molt popular del carrer Vallespir del mateix barri. Des de l’Alerta Solidària consideren que els cinc dies de presó preventiva van ser un intent de desmobilitzar les protestes a favor de Hasél.


Economia | Som Espluga\nL’Espluga no és aliena a la crisi econòmica global i les seves conseqüències han incidit en l’activitat econòmica del municipi. L’Ajuntament és l’administració més propera, aquella que ha de facilitar el desenvolupament de la vida quotidiana dels ciutadans. Treballar de manera conjunta potenciant el comerç, la indústria, l’agricultura i el sector terciari (serveis) ens ha de portar cap a una millor situació econòmica.\nEl comerç és l’activitat econòmica més propera a la ciutadania i el reflex de la vitalitat d’un poble. Apostem per un comerç de proximitat informat de les possibilitats que té a l’abast per tal de revitalitzar l’Espluga. L’entenem com un agent actiu per aconseguir millorar la situació econòmica des de l’àmbit local.\n• Impulsarem un estudi per a analitzar acuradament la situació del comerç a l’Espluga i facilitar la implantació i obertura de nous comerços per potenciar un eix comercial viu.\n• Estudiarem totes aquelles iniciatives que contribueixin a la formació dels comerciants, amb l’objectiu d’afavorir la utilització de nous canals de venda i arribar a nous mercats.\n• Promocionarem el comerç local a través de la pàgina web de l’Ajuntament, tot publicant una relació pràctica dels comerços del poble per tipologia, incloent informació de cada botiga i una relació dels productes de venda principals.\n• Impulsarem, amb els comerciants, una Xarxa de Comerç Local i la seva marca, amb la intenció de promocionar i dinamitzar l’oferta comercial de l’Espluga en conjunt.\n• Durem a terme trobades regulars amb la Unió de Botiguers per establir col·laboracions en totes les iniciatives que sigui possible.\n• Donarem facilitats als comerciants perquè puguin difondre els atractius turístics del municipi.\nLa implantació de noves indústries a les comarques d’interior és un repte que cal afrontar des de la perspectiva municipal. Estem disposats a fer tots els esforços que calguin per atraure empreses i així crear llocs de treball a l’Espluga.\n• Estudiarem totes les propostes d’instal·lació d’indústries o empreses de serveis per facilitar-ne la seva implantació.\n• A través de la planificació urbanística, promocionarem el desenvolupament i ampliació del polígon actual. També apostarem per la prolongació de l’eix industrial L’Espluga – Montblanc dins del nostre terme municipal.\n• Analitzarem amb atenció les iniciatives de reutilització de naus o instal·lacions que ja hagin tingut usos industrials i actualment no tenen activitat.\n• Donarem suport a la finalització de l’autovia Montblanc – Tarragona, A-27, i l’alliberament del peatge de l’autopista Montblanc – Lleida per facilitar la comunicació i el transport de mercaderies amb el litoral i el Port de Tarragona.\n• Aproparem la informació i els serveis d’assessorament i acompanyament que s’ofereixen des del Consell Comarcal, tot fent trobades obertes i periòdiques a l’Espluga amb els tècnics comarcals de cada àrea.\n• Crearem un espai virtual i/o físic amb informació sobre els espais disponibles i les seves característiques: naus industrials, sòl, espais comercials, terres (trossos)… amb la finalitat de posar els recursos disponibles a l’abast i a disposició de les persones o empreses interessades.\nArran de la crisi econòmica global, el control de ladespesa ha esdevingut un factor clau per a totes les empreses i diferents administracions. Els pressupostos municipals determinen les prioritats de cada Ajuntament i els eixos vertebradors per al desenvolupament del municipi.\n• Elaborarem els pressupostos municipals de manera més participativa.\n• Estudiarem els costos dels serveis municipals per tal d’adequar les taxes als costos reals.\n• Treballarem per aconseguir captar la major quantitat de subvencions de les diverses administracions.\n• Vetllarem perquè la ràtio d’endeutament de l’Ajuntament es mantingui el més baixa possible.\nJosep Mª 15 Mai 2015 a les 15:47\nObrir un nou apartat a la taxa d´escombraries per Hotels sense restaurant.\nsomesplugablog Autor de l'entrada 19 Mai 2015 a les 21:01\nanotem la teva aportació. Gràcies per fer-nos-la arribar.


Altres Serveis – Ayuntamiento de Elche\nCentre d’Acolliment per a persones sense llar\nÉs un Centre d’Acolliment on s’ofereix allotjament temporal i cobertura de necessitats bàsiques de persones sense llar. Al seu torn, s’ofereixen alternatives de promoció i integració per a aquelles persones que vulguen/puguen iniciar un procés d’inserció social.\nAquelles persones sense llar que es troben en una situació de vulnerabilitat\nA on acudir?\nAl seu centre sociocultural en el cas de persones empadronades a Elx o a la seu de Càrites\nCáritas, C/ Cauce, 6,\n966 667 290\nEl menjador social és un establiment que ofereix alimentació a persones en situació de necessitat.\nAdreça: C/ Mangraner s, Telèfon 965420457.\nAquelles persones que es troben en una situació de vulnerabilitat o risc d’exclusió\nA on acudir? Directament a les instal·lacions del Menjador Social.\nTambé pot acudir al seu centre sociocultural en el cas de persones empadronades a Elx\nHorari de Menjars:\nLes mesures judicials van dirigides a aquells i aquelles menors infractors, tal com arreplega la Llei Orgànica 5/2000, de 12 de gener, reguladora de la responsabilitat penal dels menors.\nL’equip de Mesures Judicials d’Acció Social està format per:\n4 Educadors Socials\nAquestes mesures són susceptibles de ser imposades en:\nNo impliquen l’internament de cada menor en el centre, però cada menor té l’obligació de complir la mesura que el jutjat li haja imposat.\nLa tipologia de mesures:\nAssistència a un centre de dia.\nConvivència amb una altra persona, família o grup educatiu.\nPrestacions en benefici de la comunitat.\nRealització de tasques soci-educatives.\nInternament en règim tancat.\nInternament en règim semiabierto.\nInternament en règim obert.\nPermanència de finalització de setmana\nL’equip de Mesures Judicials es troba en el Centre Social de Palmerars.\nC/ Eucaliptus, 39\nTreball en Benefici de la Comunitat, (TBC)\nLa persona prestatària acudeix al departament on està situat aquest servei, citat pel responsable del servei, on se li entrevista establint un perfil de personalitat, que el seu objectiu és poder situar-li en el lloc de treball més apropiat, amb la finalitat de que la pena imposada pel jutjat tinga un sentit de reinserció social.\nLes persones prestatàries, aproximadament 30 al mes, que han de complir una sanció imposada pel jutge.\nLes persones prestatàries arriben al Servei derivades pel Servei de Gestió de Penes Alternatives, situat a Alacant. Centre Penitenciari de Foncalent.\nNo. El servei és exclusiu per a les persones que hagen de complir penes imposades pel jutjat.\nCentre Social Polivalent Carrús\nC/ Antonio Brotons pastor, 2ª planta\nHorari d’atenció de 8 h a 15 h.\nTallers de menors – LUDOCLUB\nPodran participar aquells menors amb edats compreses entre els 5 i 11 anys .\nLes inscripcions s’arreplegaran i lliuraran en els mateixos Centres Socials.